शीर्षक: नागपूर विद्यापीठाच्या अभ्यासक्रमात शिकवला जाणार संघाचा इतिहास #5मोठ्याबातम्या\nवरील काल्पनिक लेखाचे शीर्षक दिल्यास, लेखाची कल्पना करा.\n
1. नागपूर विद्यापीठाच्या अभ्यासक्रमात संघाचा इतिहास 

राष्ट्रसंत तुकडोजी महाराज नागपूर विद्यापीठाच्या बी.ए. द्वितीय वर्षाच्या अभ्यासक्रमात राष्ट्रीय स्वयंसेवक संघाच्या इतिहासाचा समावेश करण्यात आला आहे. विद्यापीठाच्या आजवरच्या इतिहासात प्रथमच संघाबाबत थेट अभ्यासक्रमात समावेश करण्यात आला आहे.  महाराष्ट्र टाइम्सनं ही बातमी दिली आहे. 

नागपूर विद्यापीठानं नुकतेच नवीन अभ्यासक्रम तयार केले आहेत. त्यात इतिहास अभ्यास मंडळानं बी.ए. पदवी दुसऱ्या वर्षाच्या भारताचा इतिहास १८८५ ते १९४७ या कालखंडाच्या तिसऱ्या घटकात 'राष्ट्रीय स्वयंसेवक संघ- राष्ट्रनिर्माणातील भूमिका' या विषयाचा समावेश केला आहे. 

2. तेजस एक्सप्रेस ठरणार देशातील पहिली खासगीरित्या चालणारी रेल्वे 

मोठ्या प्रमाणात विरोध असूनही केंद्र सरकारनं अखेर रेल्वेच्या खासगीकरणाकडे पाऊल टाकले आहे. दिल्ली आणि लखनौ दरम्यान धावणारी तेजस एक्स्प्रेस ही देशातील पहिली खासगी रेल्वे ठरणार आहे.  लोकसत्तानं ही बातमी दिली आहे. 

रेल्वेनं १०० दिवसांचं धोरण निश्चित करत सुरूवातीला दोन रेल्वे खासगीरित्या चालवण्याचा निर्णय घेतला आहे. यासाठी रेल्वे विभागाला संघटनांचा विरोध देखील सहन करावा लागतोय. मात्र याकडे दुर्लक्ष करण्यात आलंय. संघटनांनी याविरोधात आंदोलनाचा इशारादेखील दिला आहे.

रेल्वे विभाग दिल्ली- लखनौ व्यतिरिक्त दुसऱ्या 500 किलोमीटर अंतराच्या मार्गची देखील निवड करत आहे. या मार्गावर दुसरी खासगी रेल्वे चालवली जाणार आहे. तेजस एक्स्प्रेसला चालवले जाण्याची घोषणा 2016 मध्ये करण्यात आली होती.

3. मुलीला आईच्या जातीचा दाखला द्या- मुंबई हायकोर्ट 

मुलीला आईची जात नाकारली जाऊ शकत नाही, असा महत्त्वपूर्ण निर्णय मुंबई उच्च न्यायालयाच्या नागपूर खंडपीठानं दिला आहे.  लोकमतनं ही बातमी दिली आहे. नुपूर भागवत हिने आईच्या जातीचं प्रमाणपत्र मिळावं यासाठी याचिका दाखल  केली होती. न्यायमूर्ती सुनील शुक्रे आणि न्यायमूर्ती श्रीराम मोडक यांच्या खंडपीठानं मंजूर केली. 

नुपूरची आई हलबा जातीची असून त्यांनी आंतरजातीय विवाह केला होता. विवाहानंतर एका वर्षांनं तिचा जन्म झाला. नुपूरची आई पतीपासून विभक्त झाली. तेव्हापासून नुपूर आईसोबत राहत आहे. या आधी एप्रिलमध्ये न्यायमूर्ती सुनील शुक्रे आणि न्यायमूर्ती पुष्पा गणेरीवाला यांच्या खंडपीठाने आंचल बडवाईक या वैद्यकीय शाखेच्या विद्यार्थिनीसाठी अशाच प्रकारचा निर्णय घेतला होता....